SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 126

**2020. gada 15. septembrī plkst. 10.00**

Rīgā, Jēkaba ielā 16, komisijas sēžu zālē

daļēji attālināti videokonferences formātā

Sēdē piedalās:

komisijas locekļi:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Vita Anda Tērauda**

**Atis Zakatistovs**

**Normunds Žunna**

*uzaicinātie* ***uz 1. jautājumu:***

* Aizsardzības ministrijas valsts sekretārs **Jānis Garisons**;
* Aizsardzības ministrijas parlamentārā sekretāre **Baiba Bļodniece**;
* Aizsardzības ministrijas Krīzes vadības departamenta direktors **Vitālijs Rakstiņš**;
* Aizsardzības ministrijas Krīzes vadības departamenta Civilmilitārās sadarbības nodaļas vadītājs **Edgars Svarenieks**;
* Aizsardzības ministrijas Nodrošinājuma un Aizsardzības investīciju politikas departamenta Industrijas un pētniecības atbalsta nodaļas vadītājs **Mārtiņš Mežulis**;
* Latvijas Drošības un aizsardzības industriju federācijas valdes priekšsēdētāja **Elīna Egle-Ločmele**;

***uz 2. jautājumu:***

* Aizsardzības ministrijas valsts sekretārs **Jānis Garisons**;
* Aizsardzības ministrijas parlamentārā sekretāre **Baiba Bļodniece**;
* Aizsardzības ministrijas Nodrošinājuma un Aizsardzības investīciju politikas departamenta Industrijas un pētniecības atbalsta nodaļas vadītājs **Mārtiņš Mežulis**;
* Aizsardzības ministrijas Krīzes vadības departamenta direktors **Vitālijs Rakstiņš**;
* Aizsardzības ministrijas Krīzes vadības departamenta Civilmilitārās sadarbības nodaļas vadītājs **Edgars Svarenieks**;
* Finanšu ministrijas Finanšu tirgus politikas departamenta direktores vietniece **Dina Buse**;
* Finanšu ministrijas Finanšu tirgus politikas departamenta Kredītiestāžu un maksājumu pakalpojumu politikas nodaļas juriste **Liene Jenerte**;
* Finanšu un kapitāla tirgus komisijas Monetāro finanšu iestāžu risku novērtēšanas daļas vadītājs **Ričards Podzis**;
* Finanšu un kapitāla tirgus komisijas Juridiskās daļas vadītājs **Guntis Cerbulis**;
* Latvijas Bankas Darbības risku vadības pārvaldes vadītājs **Igors Fleitmanis**;
* Ārlietu ministrijas pārstāvis

***uz 3. jautājumu:***

* Aizsardzības ministrijas valsts sekretārs **Jānis Garisons**;
* Aizsardzības ministrijas parlamentārā sekretāre **Baiba Bļodniece**;
* Aizsardzības ministrijas Krīzes vadības departamenta direktors **Vitālijs Rakstiņš**;
* Aizsardzības ministrijas Krīzes vadības departamenta Civilmilitārās sadarbības nodaļas vadītājs **Edgars Svarenieks**;
* Iekšlietu ministrijas Nozares politikas departamenta pārstāve **Irina Porošina**;

# Valsts prezidenta padomnieks tiesību politikas jautājumos Jānis Pleps;

***uz 4. jautājumu:***

* Aizsardzības ministrijas valsts sekretārs **Jānis Garisons;**
* Aizsardzības ministrijas parlamentārā sekretāre **Baiba Bļodniece;**
* Aizsardzības ministrijas Krīzes vadības departamenta direktors **Vitālijs Rakstiņš**;
* Aizsardzības ministrijas Krīzes vadības departamenta Civilmilitārās sadarbības nodaļas vadītājs **Edgars Svarenieks**;
* Iekšlietu ministrijas Nozares politikas departamenta pārstāve **Irina Porošina**;
* Korupcijas novēršanas un apkarošanas biroja Pirmās pārvaldes Otrās nodaļas galveno inspektore **Diāna Stepiņa**;

**Saeimas Juridiskā biroja vecākā juridiskā padomniece Līvija Millere;**

**Aizsardzības, iekšlietu un korupcijas novēršanas komisijas (turpmāk – AIKNK) darbinieki: vecākā konsultante Ieva Barvika, konsultanti Egita Kalniņa, Inese Silabriede, Kristiāna Stūre un Māris Veinalds**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

*Izskatāmie dokumenti:*

*1. Aizsardzības ministrijas 28.02.2020. vēstule Nr. MV-N/472;*

*2. Aizsardzības ministrijas prezentācija “Nacionālās aizsardzības industrija un stratēģiskās partnerības koncepts”, 2020. gada 15. septembrī;*

*3. Aizsardzības ministrijas 10.07.2020. vēstule Nr. MV-N/1493;*

*4. Finanšu ministrijas 15.07.2020. vēstule Nr. 2.1-20/17-1/3872;*

*5. Saeimas Juridiskā biroja 16.07.2020. atzinums Nr. 111.13/1-109-13/20;*

*6. Aizsardzības ministrijas 06.07.2020. vēstule Nr. MV-N/1440.*

Darba kārtība:

**1. Ziņojums par aizsardzības industrijas attīstību un šajā sakarā nepieciešamajiem likumdošanas uzlabojumiem (28.02.2020. Nr. 2/634-13/20).**

**2. Grozījumi Nacionālās drošības likumā (692/Lp13) 2.lasījums.**

**3. Grozījumi likumā “Par ārkārtējo situāciju un izņēmuma stāvokli” (690/Lp13) 2.lasījums.**

**4. Grozījumi Mobilizācijas likumā (691/Lp13) 2.lasījums.**

**5. Dažādi.**

**J.Rancāns** atklāj sēdi, konstatē sēdes dalībniekus un iepazīstina izskatāmo darba kārtību. Informē, ka Aizsardzības ministrijā (turpmāk – AM) ir jauna parlamentārā sekretāre – Baiba Bļodniece.

**1. Ziņojums par aizsardzības industrijas attīstību un šajā sakarā nepieciešamajiem likumdošanas uzlabojumiem (28.02.2020. Nr. 2/634-13/20).**

**J.Rancāns** dod vārdu J.Garisonam.

**J.Garisons** demonstrē prezentāciju “Nacionālās aizsardzības industrija un stratēģiskās partnerības koncepts” *(pievienota protokola pielikumā)* un informē komisiju par aizsardzības industrijas (turpmāk – AI) aktualitātēm.

Atsaucoties uz AIKNK 2019. gada 12. novembra sēdē apspriesto un vēlāk vēstulē formulēto vēlmi apvienot aizsardzības un drošības industrijas tiesiskā regulējuma jautājumus vienā speciālā likumā, J.Garisons atzīmē grūtības šāda uzdevuma īstenošanai. Šobrīd AI regulējošā normatīvā bāze ir sadalīta pa vairākiem normatīvajiem aktiem:

- Mobilizācijas likums;

- Ieroču aprites likums;

- Stratēģiskas nozīmes preču aprites likums;

- Aizsardzības un drošības jomas iepirkumu likums;

- Ministru kabineta (turpmāk – MK) noteikumi un informatīvie ziņojumi;

- Valsts aizsardzības koncepcija (jaunais projekts) – identificē industrijas nozīmību valsts aizsardzības plānošanā.

Nacionālajā AI ir iesaistīti 52 Latvijā reģistrēti komersanti, kuriem ir izsniegtas atbilstošas licences, kā arī 3 AM sertificēti Latvijas militārie ražotāji. Pēdējo 5 gadu laikā ir attīstījušās šādas AI nozares:

- munīcijas ražošana;

- bezpilota lidaparātu ražošana;

- IT sistēmas;

- ieroču sistēmas komponentes un sastāvdaļas;

- ekipējuma un transporta uzturēšana.

Uzsver sasniegumus pētniecībā un izstrādē. Pamazām attīstās industrijas un pētniecības sadarbība; pētnieki aktīvāk tiek piesaistīti industrijai.

J.Garisons atzīmē būtisko jautājumā par atbalsta un sadarbības instrumentiem. Svarīga ir vietējo uzņēmumu piesaiste. Uzsver veiksmīgo bezpilota lidaparātu attīstību, kur mēs esam pasaules līmenī un pat labāki. AM organizē grantu piesaisti, ir izsludināta jau trešā pieteikšanās. Tiek sniegts atbalsts pētniecībai (informatīvais un eksporta), notiek inovācijas pasākumi un sadarbība ar Latvijas augstskolām (Latvijas Universitāte un Rīgas Stradiņa universitāte), industrijas dienas, atbalsts dalībai starptautiskajās militārajās izstādēs. Industrijai tiek radīta iespēja testēt jaunos produktus (piem., sadarbība ar Latvijas Mobilo telefonu komandvadības sistēmu testēšanā), tāpat arī notiek nacionālās industrijas iesaiste Eiropas aizsardzības fonda projektos.

J.Garisons informē par diviem būtiskiem un nepieciešamiem normatīvo aktu grozījumiem, kuri pirms nedēļas ir arī apspriesti Valsts sekretāru sanāksmē. Atzīmē stratēģiskās partnerības prioritātes, kuras šīs likumdošanas iniciatīvas atbalstītu, komentē dažādus aspektus. Izstrādātie grozījumi uzlabotu sadarbību ar vietējiem ražotājiem un stiprinātu drošības prasības:

- grozījumi **Nacionālās drošības likumā**: papildināt likuma 37. pantu ar formulējumu, kurš nacionālajai drošībai nozīmīgai komercsabiedrībai noteiktos ierobežojumus attiecina arī uz Latvijas Republikā reģistrētu komercsabiedrību, kura ir saņēmusi AM izsniegtu licenci ar stratēģiskas nozīmes precēm vai militārā ražotāja sertifikātu, un tai ir spēkā esošs stratēģiskās partnerības līgums ar Aizsardzības ministriju. Kārtību, kādā AM slēdz šādus līgumus nosaka MK;

- grozījumi **Aizsardzības un drošības jomas iepirkumu likumā**: papildināt likuma 4. panta piekto daļu, precizējot, ka tajā ietvertais likuma piemērošanas izņēmums attiecināms gan uz piegāžu, gan pakalpojumu līgumiem. Savukārt gadījumos, kad iespējamais pasūtījuma apjoms nav precīzi nosakāms, pasūtītājs var paredzēt iespēju slēgt vispārīgo vienošanos.

J.Garisons ierosina komisijai virzīt šos grozījumus. Atzīmē, ka pieredze parādīs, vai būs nepieciešami vēl kādi grozījumi, vai atsevišķs likums, bet šis ir šobrīd darbam nepieciešamais minimums.

Pārējiem AM pārstāvjiem (B.Bļodniece, V.Rakstiņš) nav būtisku papildinājumu pie J.Garisona ziņojuma.

**J.Rancāns** dod vārdu Latvijas Drošības un aizsardzības industriju federācijas (turpmāk – DAIF) valdes priekšsēdētājai E.Eglei-Ločmelei.

**E.Egle-Ločmele** DAIF vārdā atzinīgi novērtē AM pasākumus nozares attīstības veicināšanai. Industrija regulāri dod savu pienesumu aizsardzības nozares kopējai attīstībai. Atzīmē, ka normatīvajam regulējumam ir jābūt atbilstošam reālajai situācijai. DAIF pārstāvji šobrīd arī strādā NATO industrijas padomnieku grupā pie Covid-19 seku novērtēšanas tieši uz aizsardzības industriju. Ir iegūta pieredze nākotnes situācijām krīžu pārvarēšanai. Jautājumā par piegāžu ķēžu drošību no ārējiem izejvielu piegādātājiem mūsu svarīgs partneris ir Eiropas Komisijas jaunais Aizsardzības industrijas un kosmosa ģenerāldirektorāts, sasaistē ar kuru nākotnē iespējams pilnveidot sadarbības tiesisko regulējumu.

E.Egle-Ločmele lūdz AIKNK deputātiem piesekot Eiropas jaunajam finansējumam perioda ietvarā, lai aizsardzības industrija netiktu aizmirsta, lai būtu pieejams finansējums inovācijām un eksporta attīstībai.

**R.Bergmanis** pateicas par ziņojumu un nozares attīstībā paveikto darbu, kā arī par iespēju pagājušajā nedēļā piedalīties industrijas dienās Briselē. Interesējas par piegāžu drošību Rail Baltic projektam, un šajā sakarā izbūvējamo dzelzceļa atzaru uz Ādažu bāzi. Pauž deputātu ieinteresētību maksimāli ātri atbalstīt piedāvātos likumprojektus. Lūdz papildus komentāru par projektiem, kuros esam iesaistījušies.

**M.Mežulis** informē, ka projektu skats ir atkarīgs no industrijas pārrobežu aktivitātēm. Tiek aktīvi strādāts pie fonda priekšnosacījumu izpildes. Procesus bremzēja Covid-19 laika ierobežojumi.

**E.Egle-Ločmele** informē, ka trešais projekts ir sadarbība pie Arktiskā kaujas lauka. Šeit ir ne tikai plašs partneru loks, bet arī ilgs sagatavošanās periods. Nepieciešams uzaudzināt kapacitāti nacionālajā līmenī.

**J.Garisons** informē par nobrauktuves rampas izbūves projektu Ādažos saistībā ar Rail Baltic dzelzceļa līniju. Nepieciešams izpildīt militārās prasības, mobilitātes projektu ietvaros pie tā tiek strādāts.

*Deputāti pieņem informāciju zināšanai.*

**2. Grozījumi Nacionālās drošības likumā (692/Lp13) 2.lasījums.**

J.Rancāns informē, ka šim likumprojektam ir saņemti 5 priekšlikumi. Saistībā ar tikko izrunāto aizsardzības industrijas ierosinājumu aicina vispirms izskatīt 5. priekšlikumu, kurā ietverts industrijai aktuāls risinājums.

Nr. 5 – aizsardzības ministra A.Pabrika priekšlikums – atbilstošs aizsardzības industrijas ieteikumam papildināt likuma 37. pantu ar jaunu 9.punktu piedāvātajā redakcijā.

J.Rancāns atzīmē, ka AM pārstāvji, informējot par inustriju, šo priekšlikumu jau ir izskaidrojuši. Interesējas par Saeimas Juridiskā biroja viedokli.

L.Millere neiebilst pret AM priekšlikumu.

Deputātiem nav iebildumu.

**Komisija nolemj atbalstīt priekšlikumu Nr.5.**

**Nr. 1** – finanšu ministra J.Reira priekšlikums – jauna likuma 222. panta pirmās daļas redakcija.

**J.Rancāns** dod vārdu Finanšu ministrijas (turpmāk – FM) pārstāvjiem. Atzīmē, ka FM visi 3 priekšlikumi ir saistīti.

**D.Buse** izskaidro priekšlikumu, atsaucas uz saskaņojumu ar Eiropas Centrālo banku.

L.Millere neiebilst pret FM priekšlikumu, bet atzīmē, ka uz 3. lasījumu vajadzētu precizējumus.

Deputātiem un uzaicinātajām personām nav iebildumu.

**Komisija nolemj atbalstīt priekšlikumu Nr.1.**

**Nr. 2** – finanšu ministra J.Reira priekšlikums – likuma 223. panta precizēta redakcija.

**D.Buse** komentē precizētās redakcijas nepieciešamību, atzīmē precizējumus saistībā ar Finanšu un kapitāla tirgus komisijas (turpmāk – FKTK) un Latvijas Bankas (turpmāk – LB) lomu.

**J.Rancāns** dod vārdu FKTK pārstāvjiem.

**G.Cerbulis** FKTK vārdā atbalsta priekšlikumu, atzīmē, ka tas sagatavošanas gaitā ir pietiekami izdiskutēts, bet lūdz komisijai grozīt normas spēkā stāšanās laiku uz 2021. gada 1.jūniju.

**J.Rancāns** iesaka pie šī jautājuma atgriezties, izskatot “Pārejas noteikumus”; dod vārdu LB pārstāvjiem.

**I.Fleitmanis** LB vārdā konceptuāli atbalsta priekšlikumu.

**L.Millerei** Juridiskā biroja vārdā nav iebildumu.

Deputātiem un uzaicinātajām personām nav iebildumu pret izskatāmo redakciju un spēkā stāšanās normas laika maiņu.

**Komisija nolemj atbalstīt priekšlikumu Nr.2.**

**Nr. 3** – Saeimas Juridiskā biroja ieteikums izvērtēt esošo likumprojekta (likuma 223. panta) redakciju.

**L.Millere** informē, ka atbalstītais FM priekšlikums Nr.2 atrisina Juridiskā biroja aktualizētās problēmas.

**Nr. 3** – Saeimas Juridiskā biroja priekšlikums.

**L.Millere** informē, ka atbalstītais priekšlikums Nr.2 jau sevī ietver šo priekšlikumu.

**Komisija nolemj atbalstīt priekšlikumu Nr.4.**

**J.Rancāns aicina apspriest FKTK ierosinājumu par grozījumiem pārejas noteikumos.**

**G.Cerbulis atkārtoti izskaidro nepieciešamību pagarināt spēkā stāšanās termiņu.**

Deputātiem un uzaicinātajām personām nav iebildumu; komisija nolemj to atbalstīt kā komisijas priekšlikumu.

J.Rancāns aicina komisiju atbalstīt likumprojektu “Grozījumi Nacionālās drošības likumā” (Nr.692/Lp13) otrajā lasījumā un virzīt izskatīšanai Saeimas sēdē.

*Deputātiem nav iebildumu.*

Komisija vienojas par 2 nedēļu priekšlikumu iesniegšanas termiņu visiem trim paketes likumprojektiem un R.Bergmani kā referentu.

**LĒMUMS:**

- atbalstītlikumprojektu “Grozījumi Nacionālas drošības likumā”(Nr.692/Lp13) un virzīt to izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 2 nedēļas;

- referents – R.Bergmanis.

**3. Grozījumi likumā “Par ārkārtējo situāciju un izņēmuma stāvokli” 690/Lp13 2.lasījums.**

**J.Rancāns** informē, ka šim likumprojektam ir saņemti 2 priekšlikumi. Aicina tos izskatīt.

**Nr. 1** – Saeimas Juridiskā biroja priekšlikums – redakcionāli likuma 17. panta 23. un 24.punkta (likumprojekta 2. pants) precizējumi ar mērķi izslēgt liekvārdību.

Deputātiem un uzaicinātajām personām nav iebildumu.

**Komisija nolemj atbalstīt priekšlikumu Nr.1.**

**Nr. 2** – Saeimas Juridiskā biroja priekšlikums – likuma 17. panta 28.punkta (likumprojekta 2. pants) precizējums.

**L.Millere** izskaidro nepieciešamību izslēgt norādītos vārdus, to saistot ar valsts budžeta procesu.

Deputātiem un uzaicinātajām FM un AM amatpersonām nav iebildumu.

**Komisija nolemj atbalstīt priekšlikumu Nr.2.**

J.Rancāns aicina komisiju atbalstīt likumprojektu “Grozījumi likumā “Par ārkārtējo situāciju un izņēmuma stāvokli” (Nr.690/Lp13) otrajā lasījumā un virzīt izskatīšanai Saeimas sēdē.

*Deputātiem nav iebildumu.*

**LĒMUMS:**

- atbalstītlikumprojektu “Grozījumi likumā “Par ārkārtējo situāciju un izņēmuma stāvokli”(Nr.690/Lp13) un virzīt to izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 2 nedēļas;

- referents – R.Bergmanis.

**4. Grozījumi Mobilizācijas likumā (691/Lp13) 2.lasījums.**

**J.Rancāns** informē, ka šim likumprojektam ir saņemti 2 priekšlikumi. Aicina tos izskatīt.

**Nr. 1** – aizsardzības ministra A.Pabrika priekšlikums – papildināt likumprojekta 6. pantā ietvertā 141. panta pirmo daļu ar 29.punktu piedāvātajā redakcijā.

**J.Garisons** paskaidro, ka šī norma paredz arī Korupcijas novēršanas un apkarošanas biroja (turpmāk – KNAB) amatpersonas un darbiniekus pieskaitīt pie izņēmumiem iesaukšanai aktīvajā dienestā vai mobilizācijai civilās aizsardzības pasākumiem.

**L.Millerei** nav iebildumu.

**D.Stepiņai** KNAB vārdā nav iebildumu.

Deputātiem un pārējām uzaicinātajām personām nav iebildumu.

**Komisija nolemj atbalstīt priekšlikumu Nr.1.**

**Nr. 2** – aizsardzības ministra A.Pabrika priekšlikums – likumprojekta 6. pantā ietvertā 141.panta otrās daļas precizēta redakcija.

**J.Garisons** izskaidro jauno redakciju.

**L.Millerei** nav iebildumu.

Deputātiem un pārējām uzaicinātajām personām nav iebildumu.

**Komisija nolemj atbalstīt priekšlikumu Nr.2.**

J.Rancāns aicina komisiju atbalstīt likumprojektu “Grozījumi Mobilizācijas likumā” (Nr.691/Lp13) otrajā lasījumā un virzīt izskatīšanai Saeimas sēdē.

*Deputātiem nav iebildumu.*

**LĒMUMS:**

- atbalstītlikumprojektu “Grozījumi Mobilizācijas likumā”(Nr.691/Lp13) un virzīt to izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 2 nedēļas;

- referents – R.Bergmanis.

5. Dažādi.

Atsaucoties uz aizsardzības industrijas ziņojumā aktualizēto jautājumu par sagatavotajiem grozījumiem Aizsardzības un drošības jomas iepirkumu likumā, **J.Rancāns** iesaka Aizsardzības ministrijai pašai virzīt tālākai izskatīšanai izstrādāto likumprojektu.

*Deputātiem nav iebildumu.*

**J.Garisons** piekrīt komisijas viedoklim.

**J.Rancāns** pateicas uzaicinātajām personām par dalību sēdē un slēdz sēdi.

Sēde pabeigta plkst. 11.00.

Komisijas priekšsēdētājs J.Rancāns

Komisijas sekretārs E.Šnore

Protokolētāja I.Silabriede